Месина
Месѝна () е пристанищен град в Южна Италия.

География 
Градът е разположен в североизточната част на остров Сицилия край Месинския пролив. Той е административен център на едноименната провинция Месина в област (регион) Сицилия. Население 243 252 жители към май 2009 г.

История 
Основан е от гръцки колонисти. Носи името Занкле (около 730 пр. Хр.). Присъединен към Древния Рим (264 пр. Хр.). През 5 век е завладян от вандалите, по-късно от остготите. Неколкократно превземан от Византия и от арабите. През 12 век преживява разцвет след включването му във владенията на норманите от кралство Сицилия. По време на Кръстоносните походи е основна отправна точка към Светите земи. През 15 век е присъединен към Арагон. По време на Месинското въстание (1672 – 1678) получава помощ от французите и временно отхвърля испанската власт. През 1861 г. е включен към Пиемонт.

Икономика 
Важно пристанище, жп и шосеен възел с ферибот до континента. Корабостроителна и винарска промишленост. Има университет, основан през 1548 г.

Архитектурни забележителности 
Една от архитектурните забележителности на града е Катедралата.

Сеизмология 

Месина попада в силно сеизмична зона. Има чести земетресения, като най-разрушителното е през 1908 г.

Спорт 
Представителният футболен отбор на града се нарича АКР Месина. Състезавал се е в италианските Серия А и Серия Б. Играе своите мачове на стадион „Сан Филипо“.

Личности 
 Родени
 Винченцо Нибали (1984) – професионален колоездач
 Антонело да Месина (1430 – 1479), художник
 Филипо Ювара (1678 – 1736), архитект и сценограф
 Франческо Мауролико (1494 – 1575), хуманист, математик и астроном
 Гаетано Мартино (1900 – 1967), политик
 Антонио Мартино (р. 1942), политик
 Адолфо Чели (1922 – 1986), киноактьор и режисьор
 Джузепе Сегуенца (1833 – 1889), геолог
 Минео Кини (1866 – 1933), математик
 Джовани Тукари (1667 – 1743), художник
 Ана Канакис (р. 1962), киноактриса, мис „Италия-1977“

Вижте също 

 Месинско земетресение

Източници

Външни препратки 
 Официален сайт на град Месина